CELEX: 62010TN0453
Language: lt
Date: 2010-09-24 00:00:00
Title: Byla T-453/10: 2010 m. rugsėjo 24 d. pareikštas ieškinys byloje Northern Ireland Department of Agriculture and Rural Development prieš Komisiją

4.12.2010   
            
            
               LT
            
            
               Europos Sąjungos oficialusis leidinys
            
            
               C 328/38
            
         2010 m. rugsėjo 24 d. pareikštas ieškinys byloje Northern Ireland Department of Agriculture and Rural Development prieš Komisiją
   
   (Byla T-453/10)
   ()
   2010/C 328/65
   Proceso kalba: anglų
   
      Šalys
   
   
      Ieškovė: Northern Ireland Department of Agriculture and Rural Development (Belfastas, Jungtinė Karalystė), atstovaujama solisitoriaus K. Brown ir QC, baristerio D. Wyatt
   
      Atsakovė: Europos Komisija
   
      Ieškovės reikalavimai
   
   
               —
            
            
               Panaikinti 2010 m. liepos 15 d. Komisijos sprendimą Nr. 2010/399/EU (1) (pranešta dokumentu Nr. C(2010) 4894), kiek jis susijęs su 2007 biudžetiniais metais Šiaurės Airijoje patirtų 18 600 258,71 euro dydžio išlaidų fiksuoto dydžio korekcija 5 %.
            
         
               —
            
            
               Priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiuo ieškiniu ieškovė, remdamasi SESV 263 straipsniu, prašo iš dalies panaikinti 2010 m. liepos 15 d. Komisijos sprendimą Nr. 2010/399/EU (pranešta dokumentu Nr. C(2010) 4894), kiek juo buvo atsisakyta finansuoti Europos Sąjungos lėšomis biudžeto eilutę, susijusia su 2007 biudžetiniais metais Šiaurės Airijoje patirtų 18 600 258,71 euro dydžio išlaidų fiksuoto dydžio korekcija 5 %.
   Pagrįsdama savo ieškinį ieškovė pateikia tokius ieškinio pagrindus:
   
                
            
            
               Pirmiausia, Komisijos sprendimas dėl ginčijamos eilutės pagrįstas teisės ir faktinių aplinkybių klaidomis, nes jos nustatyti patikrinimų trūkumai ir jų galimos pasekmės 2006 deklaravimo metais finansavimui tinkamų plotų deklaravimui negalėjo pagrįsti 5 % rizikos visoms atitinkamais metais Šiaurės Airijoje reikšmingoms išlaidoms. Dėl tokių padidintų deklaracijų negalėjo padidėti referencinės sumos, kurios buvo išvestos remiantis ūkininkų mokėjimais 2000–2002 metais, ir todėl dėl to galėjo padidėti tik 2006 m. nustatytų teisių į išmokas skaičius, o ne jų suma. Apie 78 % skirtų ir tinkamiems 2005 m. ūkininkų deklaruotiems plotams paskirstytų teisių į išmokas sumos buvo nustatyti remiantis ūkininkų mokėjimais 2000–2002 metais ir jai neturėjo poveikio klaidos, padarytos nustatant finansavimui tinkamus plotus 2005 m., kurios buvo pakartotos 2006 m. Be to, nuostatos dėl finansavimo sumažinimo, panaikinimo ar sankcijų taikomos paisant vėlesnio teisių į išmokas patikslinimo principo ir laikantis principo, kad padidintų ūkininko finansavimui tinkamų plotų ir teisių į išmokas deklaracijų atveju, sankcija neskiriama, jeigu finansavimui tinkamų plotų dydis gali pagrįsti visus jo faktiškai turimas teises į išmokas. Komisija neteisingai išaiškino nuostatas, kuriais grindžiami šie principai, ir atitinkamai stipriai pervertino dėl padidintų deklaracijų už 2006 m. deklaravimo metus iš Šiaurės Airijos ūkininkų išreikalautinas sumas.
            
         
                
            
            
               Komisija taip pat pažeidė proporcingumo principą įvertinusi tikėtinus nuostolius 5 % bendrų išlaidų, nors remiantis pagrindiniu principu, taikytinu tais atvejais, kai neįmanoma tiksliai apskaičiuoti Europos Sąjungos finansuojamų fondų nuostoliu, korekcijos procentas turi būti aiškiai susietas su tikėtinais nuostoliais. Komisijos vertinimas grindžiamas dviem klaidingomis prielaidomis. Pirma, kad visiškai nereikšminga, jog finansavimui tinkamų plotų 2005 ir 2006 m. pervertinimas negali turėti neigiamų pasekmių maždaug 78 % visų ūkininkams pripažintų teisių į išmokas ir todėl negali kelti tokios grėsmės finansavimui. Antra, Komisija stipriai pervertino padidintų deklaracijų už 2006 m. deklaravimo metus atveju iš Šiaurės Airijos ūkininkų išreikalautinas sumas. Galiausiai, kadangi tai, jog Komisija pritaikė fiksuoto dydžio 5 % sumažinimą pagrįsta stipriu faktiškai tikėtinų Europos Sąjungos finansuojamų fondų nuostolių pervertinimu, darytina išvada, kad šios bylos aplinkybėmis fiksuoto dydžio 5 % sumažinimas pernelyg didelis ir neproporcingas.
            
         
      (1)  2010 m. liepos 15 d. Komisijos sprendimas Europos Sąjungos lėšomis iš Europos žemės ūkio orientavimo ir garantijų fondo (EŽŪOGF) Garantijų skyriaus, Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) nefinansuoti tam tikrų išlaidų, kurias patyrė valstybės narės (pranešta dokumentu Nr. C(2010) 4894) (OL L 184, p. 6).